**JP Hrvatske telekomunikacije d.d. Mostar**

Kneza Branimira bb, 88 000 Mostar, BiH | T +387 36 395000 | F +387 36 395279 | www.hteronet.ba  
Identifikacijski broj: 4227270100006

Matični-registarski broj subjekta upisanog kod Općinskog suda Mostar: 1-10868

PDV broj: 227270100006  
Transakcijski račun kod UniCredit bank d.d. Mostar: 3381002202007207

Transakcijski račun kod Raiffeisen bank d.d. Sarajevo (filijala Mostar): 1610200023800018

Transakcijski račun kod Addiko bank d.d. Sarajevo: 3060190000145509

Temeljem članka 20 a Zakona o izmjenama i dopunama Zakona o radu (Sl. novine F BiH 89/18), Uredbe o postupku prijema u radni odnos u Javnom sektoru u F BiH (Sl. novine F BiH br. 13/19 od 27.02.2019. godine), Zakona o pravima razvojačenih branitelja i članova njihovih obitelji (Sl. novine F BiH br.54/19), članka 36 i 37 Statuta Javnog poduzeća Hrvatske telekomunikacije d.d. Mostar, članka 8 i 9 Pravilnika o radu Javnog poduzeća Hrvatske telekomunikacije d.d. Mostar, Priloga V Pravilnika o raduJavnog poduzeća Hrvatske telekomunikacije d.d. Mostari Odluke Uprave Javnog poduzeća Hrvatske telekomunikacije d.d. Mostar broj: UD-3-35-9/20 od 14.5.2020. godine, JP Hrvatske telekomunikacije d.d. Mostar, raspisuje

**J A V N I O G L A S**

**za prijem radnika u radni odnos na neodređeno vrijeme uz probni rad**

**KORPORATIVNA JEDINICA PREDSJEDNIKA UPRAVE - DIREKTORA**

1. **Suradnik zaštite na radu 2, Grupa za sigurnost, zaštitu na radu i zaštitu od požara, Odjel za opće poslove, KJPU – 1 (jedan) izvršitelj, minimalno 12 mjeseci radnog iskustva na istim ili sličnim poslovima, probni rad 6 mjeseci, mjesto rada Mostar**

**Opis posla:**

* Sudjelovanje u razvoju poslovnih procesa
* Predlaganje i praćenje implementacije razvijenih rješenja kroz faze
* Predlaganje prilagođavanja i poboljšanja postojećih rješenja u skladu sa poslovnom dinamikom i najboljim praksama
* Predlaganje stručne pomoći poslodavcu, zaposlenicima u provedbi i unaprjeđenija zaštite na radu
* Predlaganje poslodavcu poboljšanja stanja zaštite na radu
* Sudjelovanje u različitim projektima unutar i izvan Odjela s ciljem pružanja podrške i rješenja vezanih za Opće poslove
* Kontrola dinamike realizacije aktivnosti u okviru zadanih projekata
* Definiranje problema u zadacima i aktivnostima sektora i predlaganje mogućih rješenja
* Razmjenjivanje informacija između zaposlenika u grupi o svim relevantnim parametrima koji mogu utjecati na rad grupe
* Komunikacija sa zaposlenicima i drugim sektorima u svrhu osiguranja djelotvorne realizacije posla
* Komunikacija s ostalim odgovornim osobama u Poduzeću u svrhu poštovanja regularnih pitanja
* Suradnja s drugim sektorima u svrhu uspješnog izvršenja dodijeljenih zadataka
* Samostalnost u obavljanju poslova
* Obavljanje ostalih poslova po nalogu neposrednog rukovoditelja

**DIREKCIJA ZA NEPOKRETNU MREŽU**

1. **Suradnik za prodaju-prodavač/ica 2, Grupa za direktnu prodaju, Odjel za prodaju privatnim korisnicima, Sektor za prodaju, DNM, - 1 (jedan) izvršitelj, minimalno 12 mjeseci radnog iskustva na istim ili sličnim poslovima, probni rad 6 mjeseci, mjesto rada Čapljina**

**Opis posla:**

* Razumijevanje svih proizvoda i usluga ponuđenih korisnicima, detaljno znanje o uslugama i jedinstvenim prodajnim osobinama usluga
* Razumijevanje ponude konkurencije, uspoređivanje usluga i proizvoda u odnosu na ponudu Društva
* Razumijevanje nadolazećih proizvoda, praćenje novih tehnoloških dostignuća
* Doprinošenje stvaranju atmosfere dobrodošlice za korisnike, pokazivanje želje za odgovaranje na upite
* Razumijevanje potreba korisnika i pronalaženje najboljeg proizvoda ili usluge za zadovoljavanje istih
* Objašnjavanje prednosti proizvoda i usluga korisniku s ciljem prodaje
* Demonstriranje funkcionalnosti dodatnih proizvoda i usluga te njihove iskoristivosti za korisnika, a u svrhu povećanja prodaje i odanosti korisnika
* Učinkovito odgovaranje na pitanja/upite korisnika, pružanje pomoći i rješavanje problema
* Preuzimanje odgovornosti za rješavanje problema i otvorenih pitanja, uključivanje drugih organizacijskih dijelova, te stalno informiranje korisnika
* Korištenje žalbi i pitanja korisnika kao priliku za demonstriranje usredotočenosti Društva na korisnika kao i pokazivanje motivacija korisnika za korištenje dodatnim proizvodima i uslugama
* Izdavanje faktura za prodanu robu i usluge
* Primanje i unošenje svih potrebnih podataka u billing/POS aplikaciju
* Sudjelovanje u različitim projektima i izvan sektora s ciljem pružanja podrške i rješenja vezanih uz Sektor prodaje /Odjel za prodaju privatnim korisnicima
* Samostalnost u obavljanju poslova
* Ostali poslovi po nalogu neposrednog rukovoditelja

1. **Referent za prodaju prodavač/ica na pokretnom prodajnom mjestu 3, Grupa za direktnu prodaju, Odjel za prodaju privatnim korisnicima, Sektor za prodaju, DNM – 1 (jedan) izvršitelj, minimalno 6 mjeseci radnog iskustva na istim ili sličnim poslovima, probni rad 3 mjeseca, mjesto rada Sarajevo**

**Opis posla:**

* Razumijevanje svih proizvoda i usluga ponuđenih korisnicima, detaljno znanje o uslugama i jedinstvenim prodajnim osobinama usluga
* Razumijevanje ponude konkurencije, uspoređivanje usluga i proizvoda u odnosu na ponudu Društva
* Razumijevanje nadolazećih proizvoda, praćenje novih tehnoloških dostignuća
* Razumijevanje potreba korisnika i pronalaženje najboljeg proizvoda ili usluge za zadovoljavanje istih
* Objašnjavanje prednosti proizvoda i usluga korisniku s ciljem prodaje
* Demonstriranje funkcionalnosti dodatnih proizvoda i usluga te njihove iskoristivosti za korisnika
* Učinkovito odgovaranje na pitanja/upite korisnika, pružanje pomoći i rješavanje problema
* Preuzimanje odgovornosti za rješavanje problema i otvorenih pitanja, uključivanje drugih organizacijskih dijelova, te stalno informiranje korisnika
* Korištenje žalbi i pitanja korisnika kao priliku za demonstriranje usredotočenosti Društva na korisnika kao i pokazivanje motivacija korisnika za korištenje dodatnim proizvodima i uslugama
* Rad na terenu
* Vožnja kamiona na prethodno definirane lokacije
* Praćenje i postupanje po internim procedurama i pravilima vezanim uz upotrebu vozila
* Izvršavanje radnih zadataka sukladno svim sigurnosnim normama
* Priprema kamiona kao prodajnog mjesta
* Vođenje brige o sigurnosti i funkcionalnosti kamiona kao prijevoznog sredstva i kao prodajnog mjesta
* Izdavanje faktura za prodanu robu i usluge
* Primanje i unošenje svih potrebnih podataka u billing aplikaciju
* Točno i pravovremeno evidentiranje i izvješćivanje svih podataka vezanih uz kamion kao prodajno mjesto
* Uočavanje nedostataka postojećih procesa i predlaganje rješenja
* Predviđanje i rješavanje mogućih područja nezadovoljstva korisnika
* Sudjelovanje u različitim projektima i izvan sektora s ciljem pružanja podrške i rješenja vezanih uz Sektor prodaje /Odjel za prodaju privatnim korisnicima
* Samostalnost u obavljanju poslova
* Ostali poslovi po nalogu neposrednog rukovoditelja

**DIREKCIJA ZA POKRETNU MREŽU**

1. **Suradnik za kabelsku mrežu i usluge 2, Grupa za kabelsku mrežu i usluge 4, Odjel za upravljanje kabelskom mrežom i uslugama 2, Regija Jug, DPM - 1 (jedan) izvršitelj, minimalno 12 mjeseci** **radnog iskustva na istim ili sličnim poslovima, probni rad 6 mjeseci, mjesto rada Livno**

**Opis posla:**

* Provođenje aktivnosti na redovnom i preventivnom održavanju kabelskih mreža (bakreni i svjetlovodni kabeli) i CPE- terminalne opreme
* Identificiranje problema, određivanje prioriteta i nuđenje kvalitetna rješenja
* Vršenje kontrole kvalitete nabavljene opreme i materijala kao i obavljenih radova vanjskih izvođača radova
* Provođenje kontrole kvaliteta kabelskih mreža prilikom tehničkih prijama
* Procjena utjecaja grešaka na korisničke usluge
* Predlaganje i sudjelovanje u donošenju planova razvoja prijenosnih mreža
* Predlaganje i sudjelovanje u izradi migracijskih planova prijenosnih mreža
* Predlaganje i sudjelovanje u realizaciji projekata vezanih za planiranje, projektiranje i izgradnju prijenosnih mreža.
* Sudjelovanje u poslovima nadzora i izgradnje kabelskih mreža i CPE-terminalne opreme
* Obavljanje električnih mjerenja na kabelskim mrežama, analiziranje rezultata i procjena kvalitete usluga
* Sudjelovanje u realizaciji projekata i mini projekata za kabelske mreže
* Vršenje ispitivanja tehničkih mogućnosti u kabelskim mrežama
* Odgovornost za kvalitetu novoizgrađenih kabelskih mreža
* Nadzor, kontrola i osiguravanje visoke kvalitete radova u kabelskim mrežama
* Dostavljanje potrebne dokumentacije i podataka radi uknjiživanja izgrađenih kabelskih mreža i instalirane opreme u osnovna sredstva
* Osiguravanje da tražena izvješća budu napravljena na brz i učinkovit način sukladno internim procedurama i procesima HT-a
* Sudjelovanje u različitim projektima unutar i izvan odjela s ciljem pružanja podrške i rješenja vezanih uz kabelske mreže
* Samostalnost u obavljanju svih zadanih poslova

1. **Stručni suradnik za analitičke i poslovne sustave 2, Grupa za analitičke i poslovne sustave, Odjel za poslovne informacijske sustave, Sektor za IT i usluge, DPM - 1 (jedan) izvršitelj, minimalno 12 mjeseci radnog iskustva na istim ili sličnim**

**poslovima, probni rad 6 mjeseci, mjesto rada Mostar**

**Opis posla:**

* Razvoj, implementacija i integracija novih poslovnih sustava koji podržavaju cjelovite poslovne procese (end-to-end procese) Društva
* Realizacija razvojnih projekata u cilju održavanja zahtijevanih ukupnih performansi poslovnih i analitičkih sustava i povezanih poslovnih procesa
* Upravlja realizacijom i integracijom promjena funkcionalnosti ERP poslovnih sustava i procesa
* Koordinira i provodi funkcionalne testove i koordinira i podržava testove prihvatljivosti s ključnim korisnicima poslovnih i analitičkih sustava
* Upravlja korporativnim skladištem podataka (DWH) i sustavima poslovne inteligencije
* Upravlja korporativnim skladištem podataka (DWH) i sustavima poslovne inteligencije
* Dizajnira i razvija poslovna izvješća dostupna putem BI platforme
* Realizira, implementira i upravlja OLAP kockama koje omogućavaju različite poslovne analize podataka
* Realizira, implementira i upravlja Data mining analizama podataka (analitički CRM)
* Vođenje i sudjelovanje u različitim projektima unutar i izvan sektora s ciljem pružanja podrške i rješenja vezanih uz poslovne informacijske sustave
* Obuhvaćanje znanja sa projekta i davanje povratnih informacija članovima tima – prenošenje najboljih metoda na druge projekte
* Izrada post-projekt procjene rezultata projekta i rješavanje post-projekt poteškoća/ishoda iz tehničke domene
* Predlaže projekte koji će doprinijeti optimizaciji poslovnih procesa, poboljšanju kvalitete i stabilnosti sustava i zadovoljstvu korisnika
* Identificira rizike i predlaže rješenja
* Izvješćuje o kvaliteti izvršenih poslova
* Obavljanje ostalih poslova po nalogu neposrednog rukovoditelja
* Aktivna suradnja sa svim ostalim sektorima i odjelima unutar Društva
* Upravljanje i koordiniranje vanjskim sučeljima prema partnerima i dobavljačima
* Definiranje i koordiniranje aktivnosti vezanih uz ugovore o održavanju poslovnih informacijskih sustava
* Razmjena informacija, iskustava, ekspertize i najboljih praksi u svrhu poboljšanja postojećih procesa i unapređenja poslovanja

**Uvjeti**

**Opći uvjeti:**

1. Da je državljanin BiH
2. Da ima navršenih 18 godina života
3. Da ima opću zdravstvenu sposobnost za obavljanje poslova navedenog radnog mjesta (samo kandidat koji bude izabran dužan je dostaviti liječničko uvjerenje kao dokaz da njegovo zdravstveno stanje i psihofizičke sposobnosti odgovaraju uvjetima radnog mjesta na koje je izabran)
4. Da se protiv njega ne vodi kazneni postupak (samo kandidat koji bude izabran dužan je dostaviti uvjerenje da se protiv njega ne vodi kazneni postupak)

**Posebni uvjeti:**

- za radno mjesto pod rednim brojem 1): VŠS/VI, prvi ciklus visokog obrazovanja, fakultet zaštite na radu, pravni fakultet ili fakultet prirodoslovno-matematičkih i odgojnih znanosti, smjer zaštita okoliša, poznavanje rada na računalu, spremnost na timski rad, minimalno 12 mjeseci radnog iskustva na istim ili sličnim poslovima

- za radno mjesto pod rednim brojem 2): VŠS/VI, prvi ciklus visokog obrazovanja, ekonomski fakultet, poznavanje rada na računalu, znanje stranog jezika, minimalno 12 mjeseci radnog iskustva na istim ili sličnim poslovima

- za radno mjesto pod rednim brojem 3): SSS/IV, ekonomska škola ili gimnazija, poznavanje rada na računalu, znanje stranog jezika, minimalno 6 mjeseci radnog iskustva na istim ili sličnim poslovima

- za radno mjesto pod rednim brojem 4): VŠS/VI, prvi ciklus visokog obrazovanja, elektrotehnički fakultet, poznavanje rada na računalu, minimalno 12 mjeseci radnog iskustva na istim ili sličnim poslovima

- za radno mjesto pod rednim brojem 5): VSS/VII, drugi ciklus visokog obrazovanja, fakultet elektrotehnike, računarstva ili informatike, poznavanje rada na računalu, znanje stranog jezika, minimalno 12 mjeseci radnog iskustva na istim ili sličnim poslovima

Uz uredno popunjenu i vlastoručno potpisanu Prijavu na javni oglas **(obrazac prijave može se preuzeti na internet stanici Poduzeća –** [**www.hteronet.ba**](http://www.hteronet.ba) **i u uredu protokola, na adresi Kneza Branimira b.b. Mostar)**,

dostaviti slijedeću dokumentaciju:

* životopis,
* uvjerenje o državljanstvu,
* izvod iz matične knjige rođenih,
* diplomu/svjedodžbu,

(ukoliko je diploma/svjedodžba stečena u nekoj drugoj državi nakon 06.04.1992. godine, obvezno dostaviti i ovjerenu kopiju nostrificirane/priznate diplome/svjedodžbe)

* uvjerenje/potvrdu prethodnog poslodavca o radnom iskustvu na istim ili sličnim poslovima uz preciziranje poslova na kojima je radio/radi i dužine radnog odnosa na navedenim poslovima
* dokaz o znanju stranog jezika ukoliko je isto uvjet za poziciju na koju se kandidat prijavljuje

**Prioritet pri zapošljavanju pod jednakim uvjetima imaju osobe iz članka 2 Zakona o pravima razvojačenih branitelja i članova njihovih obitelji (Službene Novine F BiH broj 54/19)**

**Kandidati koji se pozivaju na prioritet pri zapošljavanju sukladno Zakonu o pravima razvojačenih branitelja i članova njihovih obitelji (Službene novine F BiH broj 54/19) dužni su dostaviti dokaze o prioritetu upošljavanja i to:**

* Dokaz da su nezaposleni,
* Dokaz da imaju status razvojačenog branitelja

Dokumentacija se dostavlja u originalu ili ovjerenim kopijama. Ukoliko kandidati dostavljaju dokumentaciju u ovjerenoj kopiji, ovjerene kopije ne smiju biti starije od 6 mjeseci.

Kandidati koji se prijavljuju na više radnih mjesta podnose prijavu za svako radno mjesto pojedinačno i uz svaku prijavu dostavljaju traženu dokumentaciju. U tom slučaju, dovoljno je uz jednu prijavu dostaviti originale ili ovjerene kopije dokumentacije, dok u drugim prijavama mogu dostaviti obične kopije dokumentacije s naznakom prijave u kojoj se nalaze originali ili ovjerene kopije zahtijevane dokumentacije.

Neuredne, nepotpune i ne blagovremene prijave bit će odbačene zaključkom.

Kandidati čije su prijave uredne, potpune i blagovremene biti će pismenim putem obaviješteni o mjestu, datumu i vremenu održavanja pismenog dijela ispita.

Smatra se da je kandidat zadovoljio na pismenom ispitu ukoliko je osvojio najmanje 60% bodova od ukupno mogućih 100%.

O mjestu, datumu i vremenu polaganja usmenog ispita, kandidati će biti obaviješteni usmeno ili pismeno putem e-mail-a.

Ako kandidat koji je uredno pozvan ne pristupi testiranju smatra se da je povukao prijavu na oglas.

**Prijave na oglas s potrebnom dokumentacijom u zatvorenoj omotnici dostaviti u roku od 8 (osam) dana od dana objavljivanja u dnevnoj novini Oslobođenje.**

**Kandidat je obvezan na poleđini omotnice naznačiti svoje ime, prezime i adresu**

**Prijave se dostavljaju poštom ili osobno putem protokola na adresu:**

***JP* Hrvatske telekomunikacije d.d. Mostar*, Kneza Branimira b.b., 88 000 Mostar, sa naznakom: Prijava na javni oglas za radno mjesto \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,***

***(naziv radnog mjesta)***

***pod rednim brojem \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

***(redni br. u javnom oglasu)***

**Izbor iz reda prijavljenih kandidata koji ispunjavaju uvjete oglasa izvršit će se sukladno Zakonu o radu F BiH, Uredbi o postupku prijema u radni odnos u javnom sektoru u F BiH, Zakonu o pravima razvojačenih branitelja i članova njihovih obitelji, Pravilniku o radu Javnog Poduzeća Hrvatske telekomunikacije d.d. Mostar** **i Odluci Uprave Društva**